### APSTIPRINĀTS

Iepirkumu komisijas 16.08.2024.

sēdē, protokols Nr.1

## ATKLĀTA KONKURSA

**Rīgas Brāļu kapu teritorijas segumu restaurācija**

**Iepirkuma identifikācijas Nr. PA RPA 2024/13**

**NOLIKUMS**

RĪGA 2024

# Vispārīgā informācija

## Iepirkuma veids, nosaukums un identifikācijas numurs:

* + 1. Iepirkuma veids – atklāts konkurss saskaņā ar Publisko iepirkumu likuma (turpmāk − PIL) 8.panta pirmās daļas 1. punktu (turpmāk arī Iepirkums).
    2. Iepirkuma nosaukums un identifikācijas numurs – iepirkums “Rīgas Brāļu kapu teritorijas segumu restaurācija”, identifikācijas Nr. PA RPA 2024/13 (turpmāk – Iepirkums).
    3. Iepirkums tiek rīkots ievērojot PIL un citu Iepirkuma priekšmeta regulējošo normatīvo aktu prasības.

## Pasūtītājs

Nosaukums: Rīgas valstspilsētas pašvaldības aģentūra “Rīgas pieminekļu aģentūra”

Adrese: Gaujas iela 19A, Rīga, LV-1026

Tālrunis: 67181692, Elektroniskais pasts: rpa@riga.lv

Norēķinu rekvizīti:

Rīgas valstspilsētas pašvaldība

Rātslaukums 1, Rīga, LV-1050, Reģ. Nr. 90011524360, PVN Reģ. Nr. LV90011524360

Valsts Kase TRELLV22,

Konta Nr. Konta nr. LV23TREL980259704500B

RD iestādes kods: 233

Pasūtītāja pircēja profila adrese Elektronisko iepirkumu sistēmā: <https://www.eis.gov.lv/EKEIS/Supplier/Organizer/1611>

Iepirkumu komisija: Iepirkumu organizē un realizē ar Rīgas valstspilsētas pašvaldības aģentūras “Rīgas pieminekļu aģentūra” direktora p.i. 15.07.2024. rīkojumu Nr. RPA-24-31-rs “Par publisko iepirkumu komisiju” apstiprināta iepirkumu komisija.

## Kontaktpersonas:

1.3.1. Nolikuma un Līguma projekta izskaidrošanai:

|  |  |
| --- | --- |
| ***Vārds, uzvārds:*** | Rolands Beļevičs |
| ***Amats*** | Jurists |
| ***Tālrunis:*** | 29232432 |
| ***E-pasta adrese:*** | rolands.belevics@gmail.com |

Kontaktpersona sniedz tikai organizatoriska rakstura informāciju par Iepirkumu.

1.3.2. Tehniskās specifikācijas izskaidrošanai: Nolikuma 1.5.punkta kārtībā.

* 1. **Iepirkuma dokumentācijas pieejamība:**
     1. iepirkuma dokumentācija ir brīvi un tieši pieejama elektroniskā veidā Pasūtītāja profilā Valsts reģionālās attīstības aģentūras Elektronisko iepirkumu sistēmas (turpmāk - EIS) e-konkursu apakšsistēmā <https://www.eis.gov.lv/EKEIS/Supplier/Organizer/1611>[[[1]](#footnote-1)](https://www.eis.gov.lv/EKEIS/Supplier/Organizer/8681);
     2. pretendents nolikumu ar pielikumiem var saņemt, lejupielādējot to elektroniskajā formātā no pircēja profila EIS. Ja piegādātājs pieprasa izsniegt nolikumu drukātā veidā, Pasūtītājs to izsniedz pretendentam 3 (triju) darbdienu laikā pēc tam, kad saņemts nolikuma pieprasījums, ievērojot nosacījumu, ka nolikuma pieprasījums iesniegts laikus pirms piedāvājumu iesniegšanas termiņa beigām;
     3. pretendentam jāseko līdzi iespējamām iepirkumu komisijas (turpmāk – Komisija) sniegtajām atbildēm uz pretendentu jautājumiem, kas tiks publicētas Pasūtītāja profilā EIS, kā arī jebkādai citai papildu informācijai, kas tiks publicēta Pasūtītāja profilā EIS un/vai Iepirkumu uzraudzības biroja tīmekļvietnē;
     4. pretendents jautājumus par nolikumu uzdod rakstiskā veidā, adresējot tos Komisijai un nosūtot tos elektroniski nolikuma 1.3.2. apakšpunktā norādītajām kontaktpersonām.

## Informācijas apmaiņa un papildu informācijas pieprasīšanas kārtība:

* + 1. informācijas apmaiņa starp Pasūtītāju / Komisiju un piegādātājiem vai pretendentiem notiek rakstveidā, izmantojot EIS vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.
    2. papildu informāciju ieinteresētais piegādātājs var pieprasīt latviešu valodā, izmantojot EIS funkciju “Pretendentu jautājumi” vai nosūtot pieprasījumu nolikuma 1.3.2.apakšpunktā norādītajām kontaktpersonām elektroniski. Ja jautājums netiek nosūtīts EIS sistēmā, tajā jānorāda Iepirkuma nosaukums un identifikācijas numurs.
    3. ja ieinteresētais piegādātājs laikus rakstiski pieprasa papildu informāciju par Iepirkuma nolikumā iekļautajām prasībām, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām, kas norādīts nolikuma 1.6.1.apakšpunktā.
    4. jebkura papildu informācija, kas tiks sniegta saistībā ar šo Iepirkumu, tiks nosūtīta piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī Iepirkuma sadaļā. Piegādātājam ir pienākums sekot līdzi publicētajai informācijai (PIL 36. panta trešā daļa).

## Piedāvājuma iesniegšanas vieta, datums, laiks un kārtība:

* + 1. piedāvājumi jāiesniedz elektroniski EIS e-konkursu apakšsistēmā ne vēlāk kā līdz **03.09.2024. plkst. 10:00.**
    2. ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām. Tie netiks atvērti un neatvērti tiks nosūtīti atpakaļ iesniedzējam.
  1. **Piedāvājuma atvēršanas vieta, datums, laiks un kārtība**
     1. **piedāvājumu atvēršana notiek 4 (četras) stundas pēc piedāvājumu iesniegšanas termiņa beigām, kas norādīts iepirkuma nolikuma 1.6.1.apakšpunktā, tas ir, 03.09.2024. plkst. 14.00.**
     2. ievērojot PIL 39. panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, EIS sistēmas turētājs pēc EIS darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. EIS darbības atjaunošanas dienā tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35. panta trešās daļas izpratnē.
     3. iesniegto piedāvājumu atvēršanas procesam pretendents var sekot līdzi tiešsaistes režīmā EIS e-konkursu apakšsistēmā.
     4. ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai;
     5. Komisija atver piedāvājumus vienlaikus, publicējot Pircēja profilā Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 15. punktā noteikto informāciju – pretendentus, piedāvājumu iesniegšanas datumus un laikus un piedāvātās cenas;
     6. piedāvājumu atvēršanas norise, kā arī visas nosauktās ziņas piedāvājuma atvēršanas sanāksmē tiks protokolētas;
     7. pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtā sēdē.
     8. gadījumā, ja piedāvājumu atvēršanas sanāksmes laikā Pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta uz citu laiku. Informācija par jauno piedāvājumu atvēršanas sanāksmes laiku tiks publicēta arī Pircēja profilā EIS.

# Informācija par iepirkuma priekšmetu:

* 1. Iepirkuma priekšmeta apraksts
     1. Iepirkuma priekšmets ir Rīgas Brāļu kapu iekšējās teritorijas segumu restaurācijas būvdarbu veikšana saskaņā ar Nolikumu, tehniskā projekta dokumentācijā (Nolikuma 1. pielikums un 1.1. pielikums) un darbu apjomos (1.2.. pielikums ) noteiktajām prasībām.
     2. Iepirkuma nomenklatūra (CPV kods): 45454100-5 – Atjaunošanas pakalpojumi (būvdarbi).
     3. Pretendents var iesniegt 1 (vienu) piedāvājuma variantu.
     4. Pretendentam piedāvājumu jāiesniedz par visu Iepirkuma priekšmeta apjomu.
  2. Līguma izpildes noteikumi

Līguma izpildes termiņš – četri gadi no līguma noslēgšanas, t.sk.:

### viena kārta 2024. gadā (kārtas Nr. tiks precizēts, atkarīgs no pieejamā finansējuma);

* turpmākie darbi plānoti 2025.-2028. gadā, pēc attiecīga finansējuma saņemšanas.

Līguma termiņu var pagarināt uz laika posmu, kas nepārsniedz vienu gadu, lai pabeigtu un/vai nodotu ekspluatācijā sākotnēji noslēgtā Līguma darbības laikā uzsāktos būvdarbus.

Līguma izpildes kārtība, līgumslēdzēju pušu atbildības nosacījumi, samaksas kārtība noteikta Līguma projektā (8. pielikums), kas ir Iepirkuma nolikuma neatņemama sastāvdaļa. Pirms Iepirkuma līguma noslēgšanas tajā ir iespējams veikt tikai nebūtiskus grozījumus.

* 1. **Līguma izpildes vieta**:

Rīgas Brāļu kapi, Aizsaules ielā 1b, Rīgā.

* 1. Objekta apskate – objekts ir pieejams neierobežotai publiskai apskatei, ko Pretendents var veikt pēc saviem ieskatiem
  2. **Paredzamais būvdarbu garantijas termiņš:**

**24 (divdesmit četri)** mēneši no Darbu pieņemšanas ekspluatācijā dienas.

* 1. Iepirkuma līgums tiks noslēgts pēc restaurācijas būvdarbu vienas kārtas realizācijai nepieciešamā finansējuma saņemšanas (kārtas Nr. tiks precizēts, atkarīgs no pieejamā finansējuma, kā arī darbu organizācijas apsvērumiem). Pēc nepieciešamā turpmākā finansējuma saņemšanas tiks noslēgtas vienošanās pie Līguma attiecīgi par turpmākajās kārtās paredzēto darbu izpildi. (Piezīme: 10.kārtā paredzētie darbi jau ir izpildīti 2023. gadā.).

# Prasības piedāvājumu noformēšanai un iesniegšanai:

* 1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
     1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
     2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
     3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
     4. dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un laika zīmogu. Piedāvājumu (un tā daļas, ja tās tiek parakstītas atsevišķi) paraksta persona, kurai ir tiesības parakstīt dokumentus pretendenta vārdā un paraksta tiesības nostiprinātas atbilstoši Latvijas Republikas normatīvajos aktos noteiktajam regulējumam. Ja dokumentāciju paraksta pretendenta pilnvarota persona, piedāvājumam pievieno attiecīgu paraksta tiesīgās personas parakstītu pilnvaru vai tās apliecinātu kopiju;
     5. piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).
     6. sagatavojot piedāvājumu ievērot: Dokumentu juridiskā spēka likumu, Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība” un Dokumentu legalizācijas likumu;
     7. iesniedzot piedāvājumu pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.
     8. pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam;
     9. visas piedāvātās cenas norāda eiro (EUR) bez pievienotās vērtības nodokļa (turpmāk -PVN).
     10. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts;
     11. pretendents nedrīkst veikt izmaiņas EIS e-konkursu apakšsistēmā šā iepirkuma sadaļā publicēto veidlapu struktūrā, aizpildot rindas, šūnas, kolonnas un ailes pretendents, neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes, nemaina rindās vai kolonnās iestrādātās aprēķinu formulas, nemaina darba veida nosaukumus utt.);
     12. pēc piedāvājumu iesniegšanas termiņa beigām nedrīkst papildināt iesniegto piedāvājumu ar jauniem dokumentiem;
     13. pēc noteiktā termiņa vai ārpus EIS e-konkursu apakšsistēmas iesniegtie piedāvājumi netiks pieņemti;
     14. piegādātāju apvienība:
         1. ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem;
         2. piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu;
         3. pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 6. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē;
         4. piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu;
         5. iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60. panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams;
     15. iesniedzot piedāvājumu, pretendents apliecina, ka piekrīt visiem iepirkuma nolikuma (tajā skaitā tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) nosacījumiem;
     16. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
     17. ja piedāvājums saturēs kādu no nolikuma 3.1.16.apakšpunktā minētajiem riskiem, tas netiks izskatīts;
     18. pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot “Grozījumi” vai “Atsaukums”;
     19. informāciju, kas ir komercnoslēpums atbilstoši Komercnoslēpuma aizsardzības likumam, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju;
     20. piedāvājuma noformēšana:
         1. pretendents nedrīkst iesniegt piedāvājuma variantus;
         2. piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
  2. Nolikumā minētajai numerācijai un atsaucēm uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar nolikuma tekstu un prasībām.

# Prasības pretendentiem un iesniedzamie dokumenti:

| **Nr.p.k.** | **Atlases prasības** | **Iesniedzamie atlases dokumenti** |
| --- | --- | --- |
| 4.1. | **Pretendents** ir reģistrēts atbilstoši piegādātāja izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.  Ja piedāvājumu iesniedz piegādātāju apvienība, šī prasība attiecināma uz katru piegādātāju apvienības dalībnieku. | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru). |
| 4.2. | Pretendentam vai, ja pretendents ir apvienība, tad visiem apvienības dalībniekiem kopā, uz Iepirkuma līguma noslēgšanas brīdi ir jābūt tiesībām veikt darbus (saskaņā ar Būvniecības likumu) Iepirkuma priekšmetā paredzētajā galvenajā jomā – Restaurācijas būvdarbu vadīšana un būvuzraudzība. Ja pretendents ir apvienība, tad katram apvienības dalībniekam uz Iepirkuma līguma noslēgšanas brīdi ir jābūt tiesībām veikt darbus tajās jomās (sfērās), kurās, saskaņā ar noslēgto vienošanas starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā. | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajā datubāzē (Būvniecības informācijas sistēmā (BIS) ([www.bis.gov.lv)](http://www.bis.gov.lv)).  Pretendenti, kas uz piedāvājuma iesniegšanas brīdi nav reģistrēti BIS jomā *Restaurācijas būvdarbu vadīšana un būvuzraudzība*, iesniedzot pieteikumu, apliecina (Nolikuma 2. pielikuma 8.2. punkts), ka gadījumā, ja pretendents tiks atzīts par Iepirkuma uzvarētāju, tad tas apņemas nodrošināt atbilstošu reģistrāciju Būvkomersantu reģistrā līdz iepirkuma līguma noslēgšanai.  Ārvalstu personai, ja tā nav reģistrēta Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt Iepirkuma priekšmetā paredzētos darbus vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju un tiesībām veikt attiecīgos darbus, ja attiecīgie valsts normatīvie akti paredz šādu ziņu publisku reģistru un šīs personas apliecinājums (Nolikuma 2. pielikuma 8.2. punkts), ka gadījumā, ja pretendents tiks atzīts par Iepirkuma uzvarētāju, tad tā apņemas reģistrēties Būvkomersantu reģistrā līdz iepirkuma līguma noslēgšanai. |
| **4.3. Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, piegādātāju apvienības un apakšuzņēmēji** | | |
| 4.3.1. | Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. | Šādā gadījumā pretendents pierāda Pasūtītājam, ka viņa rīcībā būs nepieciešamie resursi, **iesniedzot šo personu apliecinājumu (paraugs nolikuma 6. pielikumā) vai vienošanos par sadarbību konkrētā līguma izpildē**. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par iepirkuma līguma izpildi\*. |
| 4.3.2. | Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. | Šādā gadījumā pretendents pierāda Pasūtītājam, ka tā rīcībā būs nepieciešamie resursi, **iesniedzot šo personu apliecinājumu (paraugs nolikuma 6. pielikumā) vai vienošanos par nepieciešamo resursu nodošanu piegādātāja rīcībā**. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas\*. |
| 4.3.3. | **Prasības personu apvienībai vai personālsabiedrībai** | Ja pretendents ir apvienība, tad jāiesniedz apvienības dalībnieku starpā noslēgtu vienošanās par katram apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja piegādātāju apvienība tiks atzīta par iepirkuma uzvarētāju\*. |
| 4.3.4. | **Prasības attiecībā uz apakšuzņēmējiem:** pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, kuru sniedzamo pakalpojumu vērtība ir 10 000.00 EUR (desmit tūkstoši eiro un 00 centi) no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Jāaizpilda informācijas par apakšuzņēmējiem (nolikuma 3. pielikums).  Ja pretendents (arī apvienība) plāno piesaistīt iepirkuma priekšmetā ietilpstošo darbu izpildei apakšuzņēmēju, kura veicamo darbu vērtība ir vismaz 10 000.00 EUR (desmit tūkstoši eiro un 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās iepirkuma līguma summas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par iepirkuma uzvarētāju\*. |
| \*Ja apakšuzņēmējs vai persona, uz kuru iespējām pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, veiks iepirkuma priekšmetā ietilpstošos darbus, tam jābūt reģistrētam Būvkomersantu reģistrā (saskaņā ar Būvniecības likumu).  Ja apakšuzņēmējs vai persona ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus attiecīgajā jomā vai, piemēram, norādot publiski pieejamu reģistru, kur Komisija varētu pārliecināties par tiesībām veikt attiecīgos darbus, ja attiecīgie valsts normatīvie akti paredz šādu ziņu publisku reģistru un gadījumā, ja pretendents tiks atzīts par iepirkuma uzvarētāju, līdz iepirkuma līguma slēgšanai jāreģistrējas Būvkomersantu reģistrā.  Attiecībā uz Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 4.3.4.apakšpunktam pārliecinās, attiecīgo informāciju iegūstot publiskajā datubāzē. | | |
| 4.4. | **Pieteikums/finanšu piedāvājums** | Nolikuma **2. pielikums.** |
| 4.5. | **Pieredze** | |
| 4.5.1. | Informācija par pretendenta sniegtajiem pakalpojumiem atbilstoši Nolikuma 4.5.2. punktam. | Nolikuma **4. pielikums.** |
| 4.5.2. | Pretendentam, ir pieredze ceļu segumu vai restaurācijas būvdarbos vismaz vismaz vienā – valsts aizsargājamo kultūras piemineklī vai tā pieguļošā teritorijā (piem. parks, dārzs, piebraucamais ceļš utt.), no kuriem vismaz vienā objektā veikto ceļu segumu vai restaurācijas būvdarbu vērtība ne mazāka, kā 125 tūkst. EUR (bez PVN). | **Pretendents aizpilda un iesniedz Nolikuma** **4. pielikumu, pievienojot dokumentus**, kas apliecina, ka darbi izpildīti un pabeigti, vai norāda tīmekļa vietni, kur Pasūtītājs var par to pārliecināties. |
| 4.6. | **Pretendentam jānodrošina šādi speciālisti:** |  |
| 4.6.1. | sertificēts restaurācijas būvdarbu vadītājs kuram ir pieredze vismaz divu publisko telpu (parkā, memoriālā un muižas teritoriju labiekārtošana utml.) ceļu restaurācijas būvdarbu vadīšanā | **Pretendents iesniedz:**  speciālista pieejamības apliecinājumu atbilstoši veidnei (nolikuma 5. pielikums). |
| 4.6.2. | praktiskos restaurācijas darbus objektā veic sertificēta akmens un citu silikātu materiālu restauratora vadībā, kuram jābūt uz vietas objektā visā restaurācijas darbu veikšanas laikā[[2]](#footnote-2) | **Pretendents iesniedz:**  speciālista pieejamības apliecinājumu atbilstoši veidnei (nolikuma 5. pielikums), pievienojot nepieciešamos dokumentus, kas apliecina kvalifikāciju un pieredzi. Restauratora kvalifikāciju un pieredzi apliecina, iesniedzot dokumentus par atbilstību vismaz vienai no šādām prasībām:tas ir ieguvis Restauratora profesijas standartam atbilstošu izglītību un vismaz 5 gadu nepārtrauktu pieredzi restaurācijas jomā (norādot objektus un pasūtītāju kontaktinformāciju sniegto ziņu pārbaudei);tam ir spēkā esoša Nacionālā kultūras mantojuma pārvaldes izdota restauratora (vai Restauratora – meistara, vai vecmeistara) apliecība;tam ir Latvijas Amatniecības kameras piešķirts Meistara vai Vecmeistara diploms;tam ir ārvalsts iestādes vai citas pilnvarotas institūcijas izdots dokuments, kas apliecina a, b vai c apakšpunkta prasību līmenim atbilstošu izglītību, prasmes un pieredzi. |
| 4.7. | **Eiropas vienotais iepirkuma procedūras dokuments** (turpmāk – Vienotais dokuments).  Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām. **Ja piegādātājs izvēlējies iesniegt\*** Vienoto dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 (desmit) procenti no iepirkuma līguma vērtības. Piegādātāju apvienība iesniedz atsevišķu Vienoto dokumentu par katru tās dalībnieku.  Vienotā dokumenta veidlapu, kas ir vienāda visās Eiropas Savienības dalībvalstīs, nosaka **Eiropas** **Komisijas 2016. gada 5. janvāra īstenošanas regula Nr. 2016/7,** ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: <http://espd.eis.gov.lv/> .  Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.  Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.  *\* Piegādātājam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām.*  *Līdzam skatīt arī papildu informāciju par Vienoto dokumentu. Pieejama:* <http://espd.eis.gov.lv/>. | |

## Tehniskais piedāvājums:

## Pretendentam saskaņā ar nolikuma 1. pielikumu “Tehniskā specifikācija” jāiesniedz izstrādātas tāmes būvdarbu veikšanai. Izcenojumi jāiesniedz par visiem norādītajiem apjomiem, neapvienojot tos (katram būvdarbu apjomu sarakstam sava lokālā tāme). Piedāvājumam pievienotās tāmes jāiesniedz parakstītas ar drošu elektronisko parakstu *un* ar MS Excel programmu nolasāmā formātā. Pretendentam nav tiesību veikt darba nosaukuma, vienības nosaukuma, darba apjoma maiņu vai papildināšanu. Pretendents, kas būs veicis darba nosaukuma, vienības nosaukuma, darba apjoma maiņu vai papildināšanu TIKS NORAIDĪTS.

## Piedāvājuma tāmēm jāatbilst Ministru kabineta 03.05.2017. noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””;

## Tāmju sastādītājam vai tāmju pārbaudītājam ir jābūt sertificētam būvspeciālistam, tāmēs obligāti norādot būvspeciālista būvprakses sertifikāta numuru. Tāmes paraksta sertificēts būvspeciālists, kuram ir tiesības to veikt. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams. Attiecīgiem sertifikātiem jābūt derīgiem piedāvājuma iesniegšanas dienā. Par speciālistiem piešķirtajiem sertifikātiem pasūtītājs pārliecinās BIS pieejamajā Būvspeciālistu reģistrā.

* 1. **Pieteikums/Finanšu piedāvājums:**
     1. Pieteikums/Finanšu piedāvājums jāsagatavo un jāiesniedz atbilstoši nolikuma **2. pielikumā** “Pieteikums/Finanšu piedāvājums” norādītajai formai.
     2. Pieteikumā/Finanšu piedāvājumā piedāvātajās cenās iekļaujamas visas ar iepirkuma līgumu un tehnisko specifikāciju prasību izpildi saistītās izmaksas, tajā skaitā nodokļi (izņemot PVN), Pakalpojuma izpildē izmantojamie materiāli, mehānismi, instrumenti un iekārtas, Pakalpojuma sniegšanā iesaistīto darbinieku atalgojums, virsizdevumi, peļņa, tran sporta izmaksas un citas izmaksas, kas nepieciešamas pilnīgai un kvalitatīvai Pakalpojuma izpildei, kā arī izmaksas nepieciešamo atļauju saņemšanai no trešajām personām, un visas ar līguma izpildi netieši saistītās izmaksas un paredzamie sadārdzinājumi.
     3. Finanšu piedāvājumā visas cenas un summas jānorāda *euro* un aprēķinos jālieto divas decimālzīmes aiz komata.

# Piedāvājumu vērtēšana:

* 1. Komisija piedāvājumu vērtēšanu veic slēgtās sēdēs šādos posmos:
     1. **Piedāvājumu noformējums:** nolikuma 3. punktā (noformējums) noteikto prasību izpildes pārbaude;
     2. **Pretendentu atlase:** nolikuma 4.1., 4.2., 4.3., 4.4., 4.5., 4.6. un 4.7. apakšpunktam noteikto prasību izpildes pārbaude. Komisija ir tiesīga atlases prasību pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, pirms tam pārbaudot vai piedāvājumos nav aritmētiskās kļūdas (kļūdu labojumi tiek veikti, uzskatot, ka pareizi ir norādīta vienības cena), vai nav iesniegti nepamatoti lēti piedāvājumi;
     3. **Finanšu piedāvājums un tehniskais piedāvājums**: nolikuma 4.8. un 4.9. apakšpunktā noteikto prasību izpildes pārbaude. Vērtējot finanšu piedāvājumus un tehniskos piedāvājums (nolikuma 4.8. apakšpunkts), Komisija pārbauda, vai piedāvājumā (tajā skaitā, tāmēs, kas iesniegtas ievērojot nolikuma 4.8. apakšpunktu) nav aritmētisku kļūdu. Ja Komisija konstatē aritmētiskās kļūdas, tā šīs kļūdas izlabo un turpmākajā vērtēšanas procesā ņem vērā labojumus. Par kļūdu labojumiem un laboto piedāvājuma summu Komisija informē pretendentu. Nepieciešamības gadījumā Komisija veiks cenu noapaļošanu līdz 2 (divām) zīmēm aiz komata.
  2. **Ja piedāvājums šķiet nepamatoti lēts –** Komisija rīkojas Publisko iepirkumu likuma 53. pantā noteiktajā kārtībā.
  3. Ja piedāvājuma dokumenti nav iesniegti atbilstoši nolikuma prasībām, Komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
  4. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, tā piedāvājums tiek noraidīts.
  5. Komisija piešķirs līguma slēgšanas tiesības tam pretendentam, kura piedāvājums ir saimnieciski visizdevīgākais un nav izslēgts no dalības Iepirkumā nolikuma 6. punktā noteiktajā kārtībā.
  6. **Piedāvājuma izvēles kritērijs: saimnieciski izdevīgākais piedāvājums.**
  7. Par Komisijas pieņemto lēmumu Pasūtītājs informēs visus pretendentus 3 (trīs) darbdienu laikā, nosūtot lēmumu uz nolikuma 2. pielikumā “Pieteikums/Finanšu piedāvājums” pretendenta norādīto elektronisko pasta adresi (e-pastu).

# Izslēgšanas nosacījumu pārbaude:

* 1. PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteikto izslēgšanas gadījumu pārbaudi Komisija veiks šajā PIL pantā noteiktajā kārtībā.
  2. Starptautisko un Latvijas Republikas nacionālo sankciju likumā noteikto izslēgšanas gadījumu pārbaudi Komisija v1eiks šajā likumā noteiktajā kartībā.
  3. Saskaņā ar PIL 43. panta pirmo daļu, ja Pasūtītājs konstatē, ka pretendents būtu izslēdzams no dalības Iepirkumā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina kandidāta vai pretendenta uzticamību saskaņā ar šā panta noteikumiem.

1. **Būvdarbu līguma garantijas laika saistību izpildes nodrošināšanai pretendents, ar kuru tiks noslēgts publiskais būvdarbu līgums, iesniedz šādu saistību pastiprinājumu:**
   1. Kredītiestādes vai apdrošināšanas sabiedrības neatsaucamu beznosacījumu garantiju būvdarbu (būvdarbu, tajos izmantoto materiālu, konstrukciju un tehnoloģiju) kvalitātes garantijas saistības pastiprināšanai 5 % (pieci procenti) apmērā no līguma cenas bez PVN par pilnu pretendenta piedāvājumā norādīto garantijas termiņu saskaņā ar paraugu nolikuma **7. pielikumā.**
   2. Izpildītājam garantijas laika saistības nodrošinājums būs jāiesniedz ne vēlāk kā 10 (desmit) darba dienu laikā pēc darbu pieņemšanas akta abpusējas parakstīšanas.
   3. Gadījumā, ja šī saistība netiks izpildīta, Pasūtītājs būs tiesīgs veikt daļēju samaksu par izpildītajiem darbiem, ieturot 5 % (piecus procentus) no līgumcenas bez PVN.
   4. Jautājumi, kas nav atrunāti nolikuma 7. punktā pretendents un Pasūtītājs piemēro Ministru kabineta 05.07.2023. noteikumus Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” atrunāto kārtību.
2. **Informācija par līgumu:**
   1. Pamatojoties uz pretendenta piedāvājumu, ar Komisijas izraudzīto pretendentu (turpmāk arī - uzvarētājs) Pasūtītājs slēdz iepirkuma līgumu.
   2. Ja pretendents, kas tiek atzīts par Iepirkuma uzvarētāju, ir piegādātāju apvienība, kas nav reģistrēta kā pilnsabiedrība, tad 10 (desmit) darba dienu laikā no dienas, kad saskaņā ar PIL regulējumu Pasūtītājs ir tiesīgs slēgt iepirkuma līgumu, piegādātāju apvienība pēc savas izvēles:
      1. reģistrē pilnsabiedrību Latvijas Republikas Uzņēmumu reģistra Komercreģistrā, informējot par reģistrācijas faktu Pasūtītāju, iesniedzot nepieciešamo informāciju;
      2. noslēdz sabiedrības līgumu, iesniedzot Pasūtītājam šī līguma apliecinātu kopiju ievērojot nolikumā noteikto par dokumentu apliecināšanu.

Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību.

Šajā punktā noteikto termiņu var pagarināt, ja pretendents iesniedz Pasūtītājam informāciju un pierādījumus, tam, ka izveidošanās procesam ir nepieciešams ilgāks laiks.

* 1. Ja izraudzītais pretendents atsakās slēgt iepirkuma līgumu ar Pasūtītāju vai neparaksta to 7 (septiņu) darba dienu laikā (nolikuma 8.6. apakšpunkts) pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt iepirkuma līgumu ar nākamo pretendentu, kurš iesniedzis nolikumam atbilstošu **saimnieciski visizdevīgāko piedāvājumu**, vai pārtraukt Iepirkumu neizvēloties nevienu piedāvājumu.
  2. 7 (septiņu) darbdienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ. Ja tiek pieņemts lēmums slēgt iepirkuma līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 7 (septiņu) darba dienu laikā pēc iepirkuma līguma saņemšanas, Pasūtītājs pieņem lēmumu pārtraukt Iepirkumu, neizvēloties nevienu piedāvājumu.
  3. Iepirkuma līgums tiks sagatavots, pamatojoties uz Komisijas lēmumu par iepirkuma līguma slēgšanas tiesību piešķiršanu.
  4. Uzvarētājam iepirkuma līgums jāparaksta 7 (septiņu) darbadienu laikā no Pasūtītāja pārstāvja uzaicinājuma parakstīt iepirkuma līgumu nosūtīšanas dienas vai no dienas, kad iepirkuma līgums tiek automātiski izsūtīts Uzvarētājam no Rīgas valstspilsētas pašvaldības informācijas sistēmas.
  5. Saskaņā ar PIL 60. panta desmito daļu, Pasūtītājs 10 (desmit) darbadienu laikā pēc tam, kad stāsies spēkā iepirkuma līgums vai tā grozījumi, savā pircēja profilā ievietos attiecīgo iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības;
  6. Iepirkuma līguma grozījumi pieļaujami ievērojot PIL 61. panta nosacījumus.

1. **Piedāvājuma izvēles kritērijs:** **saimnieciski visizdevīgākais piedāvājums**.

Saimnieciski visizdevīgākais piedāvājums tiks noteikts pēc sekojoša izvēles kritērija:

zemākā piedāvājuma cena.

1. **Uzvarētāja noteikšana:** 
   1. Par uzvarētāju Komisija atzīs Nolikuma prasībām atbilstošu pretendentu ar zemāko piedāvāto līgumcenu.
   2. Ja vairāku pretendentu piedāvājumi būs ar vienādu piedāvāto līgumcenu, tad Komisija uzvarētāju noteiks, rīkojot atklātu izlozi.

# Pielikumu saraksts:

# Tehniskā specifikācija - 1. pielikums (*ar pielikumiem, kas pievienoti atsevišķās Excel datnēs Nolikuma pielikums 1.1. Darbu apjomi*).

# Pieteikums/Finanšu piedāvājums – 2. pielikums; (*pievienots atsevišķās teksta datnēs)*

# Informācija par apakšuzņēmējiem – 3. pielikums; (*pievienots atsevišķās teksta datnēs)*

# Informācija par pretendenta sniegtajiem pakalpojumiem – 4. pielikums; (*pievienots atsevišķās teksta datnēs)*

# Pieejamības apliecinājums – 5. pielikums; (*pievienots atsevišķās teksta datnēs)*

# Apakšuzņēmēja (≥10 000.00 EUR)/personas, uz kuras iespējām balstās, apliecinājums - 6. pielikums; (*pievienots atsevišķās teksta datnēs)*

# Garantijas laika bankas vai apdrošināšanas sabiedrības beznosacījuma garantija (paraugs) - 7. pielikums; (*pievienots atsevišķās teksta datnēs)*

# Līguma projekts – 8. pielikums. (*pievienots atsevišķās teksta datnēs)*

Komisijas priekšsēdētājs \* Daina Pērkone

\* ŠIS DOKUMENTS IR PARAKSTĪTS AR DROŠU ELEKTRONSIKO PARAKSTU UN SATUR LAIKA ZĪMOGU

**1.pielikums**

Iepirkuma “Rīgas Brāļu kapu teritorijas segumu restaurācija”

(iepirkuma identifikācijas Nr. PA RPA 2024/13)

nolikumam

**TEHNISKĀ SPECIFIKĀCIJA**

***aktualizēta 21.06.2024.***

1. **Informācija par iepirkumu:**
   1. Iepirkuma priekšmets ir Rīgas Brāļu kapu iekšējās teritorijas segumu restaurācija Rīgas Brāļu kapos, Aizsaules ielā 1b, Rīgā, saskaņā ar būvprojektu “*Brāļu kapu teritorijas segumu restaurācijas projektēšana*” (turpmāk – Projekts).
   2. Projekta autors: SIA “RK projekti”, Projekts izstrādāts 2023. gadā, Pasūtītājs – Rīgas valstspilsētas pašvaldības aģentūra “Rīgas pieminekļu aģentūra”.
2. **Piedāvājuma sagatavošana:**
   1. Visiem pretendenta piedāvājumā iekļautajiem tehniskajiem risinājumiem pilnībā jāatbilst normatīvo aktu prasībām.
   2. Tāmē jāiekļauj šīs tehniskās specifikācijas 1. pielikumā “Darbu apjomi” uzrādītie darbu apjomi, t.sk. visi darbi, materiāli, palīgmateriāli un mehānismi, kas nepieciešami darbu nodrošināšanai, lai izpildītu noteikto darbu pilnā apmērā. Papildus izmaksas, kas nav iekļautas tāmē par papildmateriāliem vai papilddarbiem, kas nepieciešami būvniecības procesa nodrošināšanai, netiek atzītas.
   3. Tāmēs norādītajiem būvizstrādājumiem jāatbilst Ministru kabineta 25.03.2014. noteikumiem Nr.156 „Būvizstrādājumu tirgus uzraudzības kārtība”.

# Būvniecības darbi:

* 1. Veikt būvdarbus saskaņā ar Projekta risinājumiem un šīs tehniskās specifikācijas pielikumā norādītajiem būvdarbu apjomiem. Projekta realizācijai piesaistīt visus nepieciešamos speciālistus (ne tikai Iepirkuma nolikumā pieprasītos) atbilstoši būvniecības likumdošanai.
  2. Pirms darbu veikšanas izstrādāt un saskaņot ar pasūtītāju darbu veikšanas projektu (DVP).
  3. Piebraukšanas ceļi materiālu izvešanai un pievešanai objektam jānorāda DVP un jāsaskaņo ar pasūtītāju;
  4. Pirms darba uzsākšanas objektā, pretendenta pienākums ir norobežot būvlaukumu.
  5. Jebkādus neparedzētus izdevumus līguma izpildes laikā pretendents sedz par saviem līdzekļiem.
  6. Piekrautos konteinerus neuzglābāt būvlaukumā teritorijā, bet izvest no objekta, ievērojot atkritumu apsaimniekošanu regulējošo normatīvu aktu prasības.
  7. Būvtāfeli pirms darbu uzsākšanas uzstāda pretendents iepriekš, saskaņojot vizuālo izskatu ar pasūtītāju.

1. PAPILDUS INFORMĀCIJA: Būvuzraudzību objektā veiks pasūtītāja izvēlēts būvuzraugs.
2. Projekts pieejams: Elektroniskajā iepirkumu sistēmā.
3. Pielikumā: Nolikuma pielikums 1.1. Darba apjomi (*pievienoti atsevišķā Excel datnē*).

1. Informāciju par to, kā ieinteresētais piegādātājs var reģistrēties par nolikuma saņēmēju, lūdzu sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Pieļaujams, ka viena persona nodrošina 4.6.1. un 4.6.2. punktos noteikto prasību izpildi. [↑](#footnote-ref-2)